เสริมไทยพลาซ่า

ศูนย์การค้าเสริมไทย พลาซ่า (Sermthai Plaza) เป็นศูนย์การค้าแห่งแรกในจังหวัดมหาสารคาม บริหารงานโดย บริษัท เสริมไทย (2003) จำกัด ตั้งอยู่บนถนนริมคลองสมถวิล ในพื้นที่ตำบลตลาด อำเภอเมืองมหาสารคาม จังหวัดมหาสารคาม เป็นศูนย์การค้าที่ตั้งอยู่ใจกลางเมืองและติดกับสถานีขนส่งผู้โดยสาร จังหวัดมหาสารคามhttp://www.thairath.co.th/content/430896

 ประวัติ 
เมื่อปี พ.ศ. 2500 ร้านเสริมไทยได้ก่อตั้งขึ้นโดยมีนายจิระศักดิ์ คณาสวัสดิ์ เป็นเจ้าของกิจการดูแล ร้านเสริมไทยได้เปิดขายสินค้าเป็นอาคารพาณิชย์รวม 4 คูหา โดยจำหน่ายยาแผนปัจจุบัน เสื้อผ้าบุรุษและชุดชั้นใน เครื่องเขียน แบบเรียน ชุดนักเรียน อุปกรณ์ทางการศึกษา และเป็นตัวแทนขององค์การค้าครุสภาประจำจังหวัดมหาสารคาม ในขณะนั้นร้านเสริมไทยจัดว่าเป็นร้านค้าที่ใหญ่ที่สุดในจังหวัดมหาสารคาม

ใน พ.ศ. 2526 ได้ก่อสร้างอาคารพาณิชย์ขนาด 6 ชั้น เพื่อยกระดับเป็นห้างสรรพสินค้าเต็มรูปแบบแห่งแรกในจังหวัดมหาสารคาม ภายใต้ชื่อ "เสริมไทยสรรพสินค้า"

ต่อมาในปี พ.ศ. 2546 นพ.กิตติศักดิ์ และ พญ.โศรยา คณาสวัสดิ์ เป็นผู้นำคณะผู้บริหาร ได้มีการปรับปรุงโครงสร้างพื้นฐานและระบบการบริหาร จัดรูปแบบห้างสรรพสินค้าให้สวยงามและมาตรฐานมากขึ้น มีร้านค้า ร้านอาหารชั้นนำ และซุเปอร์มาร์เก็ตขนาดใหญ่  "ตลาดโลตัส" สาขาแรกของประเทศไทย (ปัจจุบันเป็น โลตัส โกเฟรช ซูเปอร์มาร์เก็ต) พร้อมโรงภาพยนตร์ Prince Cineplex อีก 3 โรง (ปัจจุบันได้ปิดกิจการแล้ว) และเปลี่ยนชื่อใหม่เป็น "เสริมไทยพลาซ่า"

 การจัดสรรพื้นที่ 
เสริมไทยพลาซ่า ประกอบด้วยพื้นที่สำคัญดังนี้
 ห้างสรรพสินค้าเสริมไทย ดีพาร์ทเม้นท์ สโตร์
 โลตัส โก เฟรช ซูเปอร์มาร์เก็ต สาขามหาสารคาม
 เสริมไทยฟู้ด สเตชั่น ชั้น 5

 แหล่งข้อมูลอื่น 
 เสริมไทย
 เสริมไทยพลาซ่า 
 เสริมไทยคอมเพล็กซ์ 

 อ้างอิง 

หมวดหมู่:ศูนย์การค้าในจังหวัดมหาสารคาม
หมวดหมู่:สิ่งก่อสร้างในอำเภอเมืองมหาสารคาม